อำเภอเกาะสอง

เกาะสอง () เป็นหนึ่งในสองอำเภอของจังหวัดเกาะสอง เขตตะนาวศรี ประเทศพม่า โดยมีเมืองหลักคือ เมืองเกาะสอง

ประวัติ
ในปี ค.ศ. 1859 กลุ่มประชาชนชาวจีนและชาวไทย เดิมตั้งถิ่นฐานที่เมืองมะลิวัลย์ ซึ่งตั้งห่างจากเกาะสองไปทางเหนือประมาณ 24 กิโลเมตร จนต่อมาในปี ค.ศ. 1865 นายูดา อะเหม็ด ได้นำกลุ่มชาวมลายู-อาหรับ ที่เดินทางค้าขายในแถบหมู่เกาะมะริด ได้ลงหลักปักฐานกันหน้าอ่าววิกตอเรียพ็อยนต์

ในปี ค.ศ. 1872 เซอร์แอชลีย์ ดีน นายกเทศมนตรีคนที่สามที่ปกครองมะริด ได้มอบหมายให้ตำรวจคนแรกเข้ามาประจำการที่เมืองมะลิวัลย์ จนในปี ค.ศ. 1891 หน่วยงานของภาครัฐได้ย้ายออกจากมะลิวัลย์มาตั้งในที่ใหม่คือเกาะสอง เนื่องจากมะลิวัลย์ตั้งอยู่ใกล้กับแม่น้ำที่ตื้นมีขนาดเล็กไม่สามารถนำเรือขนาดใหญ่เข้าไปได้ อย่างไรก็ตามประชาชนเชื้อสายไทยในมะลิวัลย์ยังคงหลงเหลืออยู่ แต่ก็มีจำนวนหนึ่งที่อพยพเข้ามายังฝั่งไทย

ประชากรเขตเกาะสองมีกลุ่มชาติพันธุ์หลักคือชาวพม่า และกลุ่มชาติพันธุ์อื่น ๆ เช่น ชาวไทย ไทใหญ่ กะเหรี่ยง มอญ จีน มลายู และอินเดียเข้ามาตั้งถิ่นฐานhttp://peranakan.org.sg/index.php?option=com_content&task=view&id=247&Itemid=2 และเกาะสองกับจังหวัดระนองมีการติดต่อกันในด้านเศรษฐกิจ และการท่องเที่ยว โดยดินแดนทั้งสองมีแม่น้ำกระบุรีที่ไหลออกไปสู่ทะเลอันดามันกั้นเอาไว้Kawthaung, smuggling, casino and islands

อ้างอิง

เกาะสอง
หมวดหมู่:ภาคตะนาวศรี
หมวดหมู่:เขตแดนไทย–พม่า
หมวดหมู่:ความสัมพันธ์ไทย–พม่า